

 OŠ Antona Globočnika Postojna

Cesta na Kremenco 2

6230 Postojna

 Tel: 05 7000 300,

<http://www.osagpostojna.si/>

E-mail: os.antona-globocnika-po@guest.arnes.si



**LETNI DELOVNI NAČRT**

**OTROŠKEGA PARLAMENTA**

**ZA ŠOLSKO LETO 2023/2024**

**Mentorica: Andreja Penko**

**Somentorja: Roberta Gvozdić, Jernej Klemenak**

**Otroški parlament** je oblika **vzgoje otrok za demokracijo**, ki poteka v obliki pogovorov in razprav o aktualnih vprašanjih, ki zadevajo otroke in deluje pod okriljem Zveze prijateljev mladine Slovenije. Pomeni torej obliko sodelovanja otrok v družbenem dogajanju in pridobivanje vedenj o človekovih in državljanskih pravicah. Poteka kot javna tribuna otrok na temo, ki jo izberejo osnovnošolci na državnem otroškem parlamentu in je običajno vsako leto drugačna.

Razprave v okviru Otroškega parlamenta se odvijajo na **štirih ravneh**: šolski, občinski, regijski in nacionalni.

Otroški parlament je izvršilni organ skupnosti učencev šole. Sestavljajo ga učenci, **predstavniki posameznih razredov**, od 5. do 9. razreda. Skliče se najmanj dvakrat letno. Sklicatelj je ravnatelj, lahko pa tudi mentor otroškega parlamenta. Pobudo za sklic otroškega parlamenta lahko da tudi predstavnik oddelčne skupnosti. Če dajo pobudo predstavniki vsaj treh oddelčnih skupnosti, je ravnatelj oziroma mentor dolžan sklicati otroški parlament.

**IZHODIŠČA ZA DELO OTROŠKEGA PARLAMENTA:**

* predlogi učencev – smernice, ki so jih predlagali na koncu prejšnjega šolskega leta
* tema otroškega parlamenta: **DUŠEVNO ZDRAVJE OTROK IN MLADIH**
* aktualni dogodki

**PLAN DELA OTROŠKEGA PARLAMENT V ŠOLSKEM LETU 2023/2024:**

|  |  |
| --- | --- |
| **MESEC** | **DEJAVNOST** |
| SEPTEMBER | * sklic 1. seje OP (evidentiranje članov) * predstavitev in potrditev programa OP * volitve predsednika, namestnika in tajnika OP * predstavitev teme šolskega parlamenta * pregled pravil šolskega reda in novosti |
| OKTOBER | * **obravnava teme otroškega parlamenta:** * **DUŠEVNO ZDRAVJE OTROK IN MLADIH ob svetovnem dnevu duševnega zdravja (10. oktober)** * sodelovanje v projektu vrednote * občinski parlament |
| NOVEMBER | * obravnava življenja na šoli – analiza šolskih dejavnosti, šolskega življenja * izdelovanje novoletnih voščilnic * medsebojni odnosi - ob mednarodnem dnevu strpnosti, 16. november |
| DECEMBER | * obravnava življenja na šoli – predlogi, pobude * seznanitev učencev z njihovimi pravicami in o pravicah drugih (ob dnevu človekovih pravic –   10. december) |
| JANUAR | * obravnava teme šolskega parlamenta * obravnava učno - vzgojne problematike na šoli * pogovor o nasilju in vandalizmu * pregled učnega uspeha in načrtovanje morebitne učne pomoči |
| FEBRUAR | * priprava na regijski parlament * razprava o življenju in delu na šoli * pregled uspešnosti v 1. ocenjevalnem obdobju * prehrana na šoli |
| MAREC | * občinsko srečanje otroškega parlamenta * priprava na regijsko srečanje otroškega parlamenta * regijsko srečanje otroškega parlamenta |
| APRIL | * aktivnosti ob mednarodnem dnevu zdravja (7. april) * priprava na nacionalni otroški parlament * nacionalni otroški parlament |
| MAJ | * ovrednotenje dela v tekočem šolskem letu (evalvacija sprejetega letnega delovnega načrta), predlogi za naslednje šolsko leto * poročilo nacionalnega otroškega parlamenta |
| JUNIJ | * analiza dela šolskega parlamenta aktivno preživljanje prostega časa * zaključna seja OP |

Posamezne aktivnosti in dejavnosti bodo izbrane in oblikovane sproti, glede na interese in potrebe članov otroškega parlamenta in v skupnem dogovoru z njimi. Po potrebi in glede na vsebino se bomo odzivali tudi na vabila oz. akcije zunanjih organizacij.